હેમા માલિનીનો આજે 66મો જન્મ દિવસ છે અને એટલે જ તેમના અફૅર અંગે આ ખાસ રજુઆત કરવા જઈ રહ્યા છીએ. હકીકતમાં ધર્મેન્દ્ર ફિલ્મોમાં આવતા અગાઉથી જ પરિણીત હતાં અને પરિવાર ધરાવતા હતાં, પરંતુ ફિલ્મોમાં આવ્યા બાદ તેમને હેમા માલિની સાથે મહોબ્બત થઈ ગઈ. જોકે અફૅરની સાથે-સાથે તેઓ પોતાની જવાબદારીઓ પણ નિભાવવા માંગતા હતાં. તેથી તેમણે હેમા માલિની સાથે લગ્ન કરવા માટે ઇસ્લામ અપનાવ્યું. ઇસ્લામ અપનાવ્યા બાદ તેમનું નામ દિલાવર ખાન થઈ ગયું. હેમાને આ અંગે કોઈ વાંધો નહોતો. તેથી તેમણે પણ ધરમજીમાંથી મુસ્લિમ બનેલા દિલાવર ખાન સાથે લગ્ન કરી લીધાં. જોકે હેમાના આ લગ્નથી તેમના પરિજનો ખુશ નહોતાં, પરંતુ હેમાને પોતાના પ્રેમ ઉપર ભરોસો હતો અને તે ભરોસો ધર્મેન્દ્રે તુટવા ન દીધો.